stanford-oval/wikipedia huggingface dataset:
דריימונד גרין
ביוגרפיה > קריירת מכללות

עם סיום לימודיו בתיכון, לא היה גרין מדורג בין בכירי השחקנים בני גילו לקראת הרישום למכללות. הוא בחר לשחק תחת טובי סמית באוניברסיטת קנטקי, אולם לאחר התפטרותו של סמית נמלך בדעתו והלך ללמוד באוניברסיטת המדינה של מישיגן. גרין החל באוניברסיטה במגמת תקשורת, ושיחק במדי קבוצת הכדורסל המשחקת בחטיבת "ביג 12" של ליגת המכללות.
בעונתו הראשונה, עונת 2008/2009, הופיע ב-37 משחקים במדי הקבוצה כשחקן ספסל וממוצעיו היו 3.3 נקודות ו-3.3 ריבאונדים בממוצע למשחק. במהלך טורניר אליפות המכללות בכדורסל בשנת 2009 שבו הגיעה מישיגן למשחק הגמר שיפר את ממוצעיו ל-8.5 נקודות ו-5.3 ריבאונדים למשחק, ואחוז הקליעה שלו מהשדה, 67.9, היה הגבוה בקבוצתו.
בעונתו השנייה הופיע ב-37 משחקים, מתוכם בשלושה פתח, וממוצעיו השתפרו אף יותר, ל-9.9 נקודות, 7.7 ריבאונדים, 3.0 אסיסטים ו-1.2 חטיפות למשחק. הוא נבחר לשחקן השישי של העונה בליגת ביג טן פה אחד על ידי הבוחרים, ולחמישיית העונה השלישית של הביג טן. באוניברסיטת המדינה של מישיגן זכה בפרס השחקן המשתפר של העונה, בפרס יו"ר מועצת המנהלים ובפרס "Glue and Guts" על שם אנטוניו סמית'. באותה עונה רשם שבעה דאבל-דאבלים, כולל דאבל-דאבל של 17 נקודות ו-16 ריבאונדים מול אוניברסיטת אילינוי באורבנה-שמפיין.
בעונת 2010/2011, עונת ה"ג'וניור" שלו, רשם 12.6 נקודות ו-8.6 ריבאונדים. בפברואר 2011 הצטרף גרין למג'יק ג'ונסון ולצ'ארלי בל כשחקנים היחידים שרשמו טריפל-דאבל במדי אוניברסיטת המדינה של מישיגן. בטורניר אליפות המכללות של אותה שנה השיג את הטריפל-דאבל השני שלו באותה עונה, והשביעי בסך הכל בתולדות הטורניר, בהפסד לאוניברסיטת קליפורניה בלוס אנג'לס. בסיומה של העונה נבחר בשנה השנייה ברציפות לחמישיית העונה השלישית של הביג טן.
בעונת הסניור שלו בקבוצה היה הקפטן של מישיגן והוביל את הקבוצה לאליפות העונה הסדירה בביג טן ולאליפות טורניר הביג טן. גרין נבחר במהלך העונה ארבע פעמים לשחקן הביג טן של השבוע; אף שחקן מישיגן אחר במהלך ההיסטוריה לא זכה בפרס יותר משלוש פעמים בעונה. בסיומה של העונה נבחר לשחקן העונה בביג טן על ידי מאמנים ואנשי תקשורת, ולחמישייה הראשונה של הביג טן. ב-10 במרץ 2012 עקף את ג'וני גרין בדרך למקום השני ברשימת קוטפי הריבאונדים המובילים של אוניברסיטת המדינה של מישיגן בכל הזמנים.
ב-16 במרץ השיג את הטריפל-דאבל השלישי הקריירת המכללות שלו במשחק נגד אוניברסיטת לונג איילנד במהלך טורניר אליפות המכללות, והיה לשחקן השלישי בלבד, לצד אוסקר רוברטסון ומג'יק ג'ונסון, שרשם לפחות שני טריפל-דאבלים בטורניר אליפות המכללות בכדורסל. ב-22 במרץ 2012, בהפסד קבוצתו לאוניברסיטת לואיוויל, קטף גרין 16 ריבאונדים, ובכך עקף את גרג קלסר (אנ') כקוטף הריבאונדים המוביל בתולדות אוניברסיטת המדינה של מישיגן, עם 1,096 ריבאונדים. הוא סיים את קריירת המכללות כאחד משלושה שחקנים בתולדות מישיגן סטייט שסיימו את הקריירה עם מעל 1,000 נקודות ומעל 1,000 ריבאונדים במדיה.
סטטיסטיקות הקריירה > בליגת ה-NCAA

| עונה | קבוצה | משחקים | חמישייה | דקות | אחוזים מהשדה | אחוזים מהשלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | מישיגן סטייט | 37 | 0 | 11.3 | 556. | 000. | 615. | 3.3 | 0.8 | 0.6 | 0.2 | 3.3 |
| 2009/2010 | מישיגן סטייט | 37 | 3 | 25.5 | 525. | 125. | 672. | 7.7 | 3.0 | 1.2 | 0.9 | 9.9 |
| 2010/2011 | מישיגן סטייט | 34 | 28 | 30.1 | 426. | 366. | 683. | 8.6 | 4.1 | 1.8 | 1.1 | 12.6 |
| 2011/2012 | מישיגן סטייט | 37 | 36 | 33.2 | 449. | 388. | 723. | 10.6 | 3.8 | 1.5 | 0.9 | 16.2 |
| קריירה | קריירה | 145 | 67 | 29.6 | 467. | 361. | 687. | 7.6 | 2.9 | 1.2 | 0.8 | 10.5 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | גולדן סטייט | 79 | 1 | 13.4 | 0.327 | 0.209 | 0.818 | 3.3 | 0.7 | 0.5 | 0.3 | 2.9 |
| 2013/2014 | גולדן סטייט | 82 | 12 | 21.9 | 0.407 | 0.333 | 0.667 | 5.0 | 1.9 | 1.2 | 0.9 | 6.2 |
| 2014/2015 | גולדן סטייט | 79 | 79 | 31.5 | 0.443 | 0.337 | 0.660 | 8.2 | 3.7 | 1.6 | 1.3 | 11.7 |
| 2015/2016 | גולדן סטייט | 81 | 81 | 34.7 | 0.490 | 0.388 | 0.696 | 9.5 | 7.4 | 1.5 | 1.4 | 14.0 |
| 2016/2017 | גולדן סטייט | 76 | 76 | 32.5 | 0.418 | 0.308 | 0.709 | 7.9 | 7.0 | 2.0 | 1.4 | 10.2 |
| 2017/2018 | גולדן סטייט | 70 | 70 | 32.7 | 0.454 | 0.301 | 0.775 | 7.6 | 7.3 | 1.4 | 1.3 | 11.0 |
| 2018/2019 | גולדן סטייט | 66 | 66 | 31.3 | 0.445 | 0.285 | 0.692 | 7.3 | 6.9 | 1.4 | 1.1 | 7.4 |
| 2019/2020 | גולדן סטייט | 43 | 43 | 28.4 | 0.389 | 0.279 | 0.759 | 6.2 | 6.2 | 1.4 | 0.8 | 8.0 |
| 2020/2021 | גולדן סטייט | 63 | 63 | 31.5 | 0.447 | 0.270 | 0.795 | 7.1 | 8.9 | 1.7 | 0.8 | 7.0 |
| 2021/2022 | גולדן סטייט | 46 | 44 | 28.9 | 0.525 | 0.296 | 0.659 | 7.3 | 7.0 | 1.3 | 1.1 | 7.5 |
| 2022/2023 | גולדן סטייט | 73 | 73 | 31.5 | 0.527 | 0.305 | 0.713 | 7.2 | 6.8 | 1.0 | 0.8 | 8.5 |
| קריירה |  | 758 | 608 | 28.8 | 0.449 | 0.314 | 0.712 | 7.0 | 5.6 | 1.4 | 1.0 | 8.7 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | גולדן סטייט | 12 | 1 | 18.6 | 0.429 | 0.391 | 0.765 | 4.3 | 1.6 | 0.5 | 0.8 | 5.8 |
| 2013/2014 | גולדן סטייט | 7 | 4 | 32.6 | 0.467 | 0.276 | 0.792 | 8.3 | 2.9 | 1.7 | 1.7 | 11.9 |
| 2014/2015 | גולדן סטייט | 21 | 21 | 37.3 | 0.417 | 0.264 | 0.736 | 10.1 | 5.2 | 1.8 | 1.2 | 13.7 |
| 2015/2016 | גולדן סטייט | 23 | 23 | 38.2 | 0.431 | 0.365 | 0.738 | 9.9 | 6.0 | 1.6 | 1.8 | 15.4 |
| 2016/2017 | גולדן סטייט | 17 | 17 | 34.9 | 0.447 | 0.410 | 0.687 | 9.1 | 6.5 | 1.8 | 1.6 | 13.1 |
| 2017/2018 | גולדן סטייט | 21 | 21 | 39.0 | 0.432 | 0.266 | 0.796 | 10.6 | 8.1 | 2.0 | 1.5 | 10.8 |
| 2018/2019 | גולדן סטייט | 22 | 22 | 38.7 | 0.498 | 0.228 | 0.718 | 10.1 | 8.5 | 1.5 | 1.5 | 13.3 |
| 2021/2022 | גולדן סטייט | 22 | 22 | 32.0 | 0.479 | 0.205 | 0.638 | 7.2 | 6.3 | 1.1 | 1.0 | 8.0 |
| 2022/2023 | גולדן סטייט | 12 | 9 | 30.6 | 0.462 | 0.250 | 0.727 | 6.9 | 6.8 | 1.5 | 1.0 | 9.4 |
| קריירה |  | 157 | 140 | 34.7 | 0.449 | 0.304 | 0.727 | 8.9 | 6.2 | 1.5 | 1.4 | 11.6 |
הערות שוליים

1 2  ביוגרפיה באתר אוניברסיטת המדינה של מישיגן
↑  אורן לוי‏, שר הצבא: עונת החלומות של דריימונד גרין בגולדן סטייט ווריורס, באתר וואלה, 18 במרץ 2015
↑  Vannini, Chris (13 בפברואר 2011). "Green's triple-double sparks Spartan win, 75–57". StateNews.com. ארכיון מ-2013-01-02. נבדק ב-2017-06-27. {{cite web}}:  (עזרה)
↑  "Draymond Green earns 7th triple-double". ESPN.com. 18 במרץ 2011. נבדק ב-15 בדצמבר 2014. {{cite web}}:  (עזרה)
↑  "Big Ten Announces 2012 Men's Basketball Postseason Honors". BigTen.org. 5 במרץ 2012. אורכב מ-המקור ב-2012-09-19. נבדק ב-15 בדצמבר 2014. {{cite web}}:  (עזרה)
↑  "Draymond Green carries No. 8 Spartans into first Big Ten finale since 2000". ESPN.com. 10 במרץ 2012. נבדק ב-15 בדצמבר 2014. {{cite web}}:  (עזרה)
↑  "Green Posts Rare NCAA Tournament Triple-Double". msuspartans.com. 17 במרץ 2012. אורכב מ-המקור ב-2014-12-15. נבדק ב-15 בדצמבר 2014. {{cite web}}:  (עזרה)
↑  Warriors' Green makes big contribution
↑  For Warriors, Green's work paying off
↑  שגיא רפאל‏, גולדן סטייט ווריורס: יאללה, מלחמה, באתר וואלה, 2 באוקטובר 2014
↑  מערכת וואלה! ספורט‏, פורסמו המחליפים לאולסטאר: לאב בחוץ, תומפסון, גרין וקאזינס בפנים, באתר וואלה, 29 בינואר 2016
↑  first in NBA history to achieve statistical milestone, אתר csnbayarea.com, ‏30 במרץ 2016
↑  צרות לגולדן סטייט: דריימונד גרין הושעה ממשחק 5 של הגמר, באתר וואלה, 12 ביוני 2016
↑  דריימונד גרין לא יושעה על הבעיטה למפשעה. ואן גנדי: "אני בשוק מההחלטה", באתר וואלה, 24 במאי 2016
↑  התגלתה זהותו של הנתקף על ידי דריימונד גרין, באתר ONE‏, 13 ביולי 2016
↑  מערכת וואלה! ספורט‏, ג'ארד סלינג'ר סיכם בטורונטו, "דריימונד גרין נעצר באשמת תקיפה", באתר וואלה, 11 ביולי 2016
↑  ספורט הארץ, טריפל-דאבל נדיר לגרין בניצחון גולדן סטייט, באתר הארץ, 11 בפברואר 2017
| נבחרת ארצות הברית – האלופה האולימפית - ריו דה ז'ניירו (2016) |
| --- | --- | --- |
|  1  •  2  •  3  •  4 באטלר •  5 דוראנט •  6 ג'ורדן •  7 לאורי •  8 בארנס •  9 דרוזן •  10 אירווינג •   11 תומפסון •  12 קאזינס • 13 ג'ורג' •  14 גרין • 15 אנתוני • מאמן: ששבסקי |  1  •  2  •  3  •  4 באטלר •  5 דוראנט •  6 ג'ורדן •  7 לאורי •  8 בארנס •  9 דרוזן •  10 אירווינג •   11 תומפסון •  12 קאזינס • 13 ג'ורג' •  14 גרין • 15 אנתוני • מאמן: ששבסקי | ארצות הברית |
| נבחרת ארצות הברית – האלופה האולימפית - טוקיו (2020) |
| --- | --- | --- |
|  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' |  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' | ארצות הברית |
הוועדה הבינלאומית לתביעות ביטוח מתקופת השואה

הוועדה הבינלאומית לתביעות ביטוח מתקופת השואה (International Commission on Holocaust Era Insurance Claims - ICHEIC) הוקמה על ידי האיגוד הלאומי של נציבי הביטוח באוגוסט 1998 במטרה לזהות, להסדיר ולשלם תביעות ביטוח בודדות מתקופת השואה ללא עלות לתובעים.
ICHEIC הוקמה בעקבות משא ומתן בין נציגי ארגונים בינלאומיים של יהודים וניצולים, מדינת ישראל, חברות ביטוח אירופיות ורגולטורי הביטוח בארצות הברית. תוצאת המשא ומתן הייתה מזכר ההבנות ("MOU") שנחתם ב-25 באוגוסט 1998 על ידי כמה חברות ביטוח אירופיות.
עקב הקמת ארגון זה נמנע הצורך בחקיקה בכמה מדינות בארצות הברית, חקיקה שנועדה לספק פיצוי לקורבנות השואה. עם זאת, ניו יורק, קליפורניה ופלורידה העבירו כל אחת חקיקה לפיה הניצולים זכאים לפיצוי לפני ארגונם. בניו יורק, סנטור גי וללה (Guy Velella), תמך בחקיקה מסוג זה ודיונים אצל מומחים לארכאולוגיה בביטוח (Risk International) התקיימו כדי להוכיח כי מהקורבנות נשללו זכויות לתביעות אלה.
הוועדה הבינלאומית לתביעות ביטוח מתקופת השואה הפסיקה לקבל טופסי תביעה / בקשות מניצולי שואה ב-31 במרץ 2004. על פי אתר ICHEIC, כל התביעות שהוגשו בזמן קיבלו החלטה סופית בתהליך ICHEIC עד דצמבר 2006.
הוועדה הבינלאומית לתביעות ביטוח מתקופת השואה תמכה בפרויקטים של הנצחת זכר השואה, למשל פרויקט שהתקיים ביד ושם ב-2016 ובמסגרתו נוצרו סרטוני וידאו לשימושם של תלמידים ומחנכים, סרטונים שהועלו ליוטיוב.
ראו גם

ועידת התביעות
הסכם השילומים בין ישראל למערב גרמניה
הקונגרס היהודי העולמי
הערות שוליים

↑  Jonathan Clapsaddle, The Holocaust Education Video Toolbox: Now Available in Five Languages, Yad Vashem, ‏June, 2016
| --- | --- |
בקרת זהויות :  NLI: 987007263160005171  LCCN: no2001064402  NKC: kn20141106005  VIAF: 148078327   WorldCat (עם VIAF): 148078327 
ערך זה הוא קצרמרבנושא השואה. אתם מוזמנים לתרום לוויקיפדיה ו.
הוועדה הלאומית למלחמה בטרור (רוסיה)

ישיבת הוועדה הלאומית למלחמה בטרור, 22 בפברואר 2011
הוועדה הלאומית למלחמה בטרור (ברוסית: Национальный антитеррористический комитет ,НАК) היא גוף שנועד להבטיח את התיאום בין הארגונים הפדרליים של הרשות המבצעת וזרועות השלטון המקומי במאבקם בטרור. כמו כן, עוסקת הוועדה ביישום המלצותיו של הנשיא בענייני לוחמה בטרור.
הוועדה הוקמה ב-15 בפברואר 2006, על פי צו נשיאותי מס' 116 "על פעילויות הלוחמה בטרור". יושב ראש הוועדה הוא מנהל שירות הביטחון הפדרלי, כיום גנרל אלכסנדר בורטניקוב.
הוועדה מורכבת מראש הפס"ב שהוא יו"ר הוועדה, סגניו, מזכיר מועצת הביטחון של רוסיה, השר למצבי חירום הרוסי, שר החוץ, מנהל שירות הביון הרוסי, הרמטכ"ל הרוסי, שר הפנים, ראש ספצסביאז של שירות האבטחה הפדרלי של רוסיה, מרבית חברי הקבינט, כמו גם ראש השירות הפדרלי למאבק בהלבנות הון ומימון טרור, ובכירים בסגל הקרמלין. במסגרת הוועדה בכל מחוזות רוסיה הוקמו ועדות מקומיות ללוחמה בטרור. בראש ועדה מחוזית עומד מנהל סניף פס"ב מקומי. במסגרת הוועדה מוקם מטה המבצעים הפדרלי (Федеральный оперативный штаб) האחראי על ביצוע מבצעי לוחמה בטרור.
יעדים ומטרות

הכנת הצעות הנשיא ליצירת מדיניות ממשלתית אחידה ללוחמה בטרור, כמו גם שיפור החקיקה הרוסית בתחום
תיאום הלוחמה בטרור בין הגופים המנהליים הפדרליים, היחידות ללוחמה בטרור וארגון שיתוף הפעולה עם הרשות המבצעת, הרשויות המקומיות, עמותות וארגונים
פיתוח אמצעי לחימה בטרור, לרבות פיתוח אמצעים כדי להבטיח את ההגנה על יעדים פוטנציאליים לפיגועים
שיתוף פעולה בינלאומי בהתמודדות עם הטרור, כולל ניסוח של אמנות בינלאומיות של הפדרציה הרוסית בתחום והשתתפות באירועים בינלאומיים רלוונטיים
הכנת הצעות להבטחת הגנה סוציאלית עבור העוסקים במלחמה בטרור (או) אלה שנאלצים להיות מעורבים, כמו גם שיקום חברתי של נפגעי פעולות טרור
משימות אחרות שקבעה החקיקה הרוסית בנוגע למלחמה בטרור
בהתאם לתקנות הממשל, הוועדה יכולה:
לקבל החלטות בעניין, ארגון ותיאום, פיתוח והערכה של מידת האפקטיביות של רשויות האכיפה הפדרליות במלחמתן בטרור, כמו גם פיקוח על יישומם
לבקש ולקבל בבוא העת את האמצעים הדרושים מן הממשלה הפדרלית, רשויות המדינה של הפדרציה הרוסית, השלטון המקומי, עמותות ציבוריות, ארגונים ובעלי תפקידים
להציע הצעות בדרך שנקבעה בנושאי המלחמה בטרור להחלטת נשיא הפדרציה הרוסית או ממשלת הפדרציה הרוסית.
ראו גם

המרכז הלאומי למלחמה בטרור
המרכז המשולב לניתוח טרור
המרכז המשותף למלחמה בטרור
הערות שוליים

↑  В Москве прошло заседание Федерального оперативного штаба
ה'שי"א

ה'שי"א (5,311) ובקיצור שי"א – היא שנה עברית  אשר החלה ביום א' בתשרי, אור ל-11 בספטמבר 1550 (לפי הלוח היוליאני, שהיה נהוג אז), והסתיימה ביום כ"ט באלול, 31 באוגוסט 1551.
המולד של תשרי חל ביום חמישי, 12 שעות ו-432 חלקים. לפיכך זו שנה מסוג השא. איננה מעוברת, ואורכה 355 ימים.
זו שנה חמישית לשמיטה, ושנת 10 במחזור העיבור ה-280. תקופת ניסן שבשנה זו היא תחילת שנת 19 (סימנה יטיהא) במחזור השמש ה-190.
שנה זו היא שנת 1,482 לחורבן הבית, ושנת 1,862 לשטרות.
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
היסטוריה של עם ישראל
ה'שי"ג

ה'שי"ג (5,313) ובקיצור שי"ג – היא שנה עברית  אשר החלה ביום א' בתשרי, אור ל-19 בספטמבר 1552 (לפי הלוח היוליאני, שהיה נהוג אז), והסתיימה ביום כ"ט באלול, 8 בספטמבר 1553.
המולד של תשרי חל ביום ראשון, 18 שעות ו-817 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנת שמיטה, ושנת 12 במחזור העיבור ה-280. תקופת ניסן שבשנה זו היא תחילת שנת 21 (סימנה כאלאא) במחזור השמש ה-190.
שנה זו היא שנת 1,484 לחורבן הבית, ושנת 1,864 לשטרות.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
ה'שט"ז

ה'שט"ז (5,316) ובקיצור שט"ז – היא שנה עברית  אשר החלה ביום א' בתשרי, אור ל-16 בספטמבר 1555 (לפי הלוח היוליאני, שהיה נהוג אז), והסתיימה ביום כ"ט באלול, 4 בספטמבר 1556.
המולד של תשרי חל ביום שני, 9 שעות ו-998 חלקים. לפיכך זו שנה מסוג בשה. איננה מעוברת, ואורכה 355 ימים.
זו שנה שלישית לשמיטה, ושנת 15 במחזור העיבור ה-280. תקופת ניסן שבשנה זו היא תחילת שנת 24 (סימנה כדידז) במחזור השמש ה-190.
שנה זו היא שנת 1,487 לחורבן הבית, ושנת 1,867 לשטרות.
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
הדילרים

| --- | --- |

כרזת הסרט
 בימוי:  עודד דוידוף
 הופק בידי:  דוד מנדיל, משה אדרי, לאון אדרי
 תסריט:  רמי דוידוף, שגיא אזולאי
 עריכה:  יצחק צחייק
 שחקנים ראשיים:  רמי דוידוף איתי תורג'מן אלון אבוטבול צחי גראד  יובל שרף  מיכל גבריאלוב
 מוזיקה:  רן שם טוב
 צילום:  ירון שרף
 מדינה:  ישראל 
 חברה מפיצה:  יונייטד קינג
 הקרנת בכורה:  19 ביולי 2012
 משך הקרנה:  101 דקות
 שפת הסרט:  עברית
 סוגה:  דרמה קומית 
 תקציב:  4,865,200 ש"ח
 הכנסות:  1,383,200 ש"ח
 דף הסרט ב־IMDb
 
"הדילרים" הוא סרט קולנוע ישראלי מסוגת דרמת הפשע בבימויו של עודד דוידוף משנת 2012.
עלילה

אבישי (איתי תורג'מן) ורמי (רמי דוידוף) הם חברי ילדות שמתגוררים ביחד, בדירת רווקים מוזנחת, בשכונת רמות בירושלים. את זמנם הם מעבירים בעישון ג'וינטים ומשחקים בקבוצת הכדורגל השכונתית, שמאמנה צביקה (צחי גראד) מנסה להשליט בהם משמעת, כדי שיזכו בגביע השכונות. אבישי ורמי מנסים לעשות כסף מהיר ממכירת סמים קלים, מסתבכים בהרפתקאות רומנטיות עם בחורות: רמי עם חוה (יובל שרף) אבישי עם גטפריק (מיכל גבריאלוב). הם גם מסתבכים עם הגנגסטר המקומי שגיא (אלון אבוטבול) שמטיל אימה על השכונה.
שחקנים

| שם השחקן | שם הדמות |
| --- | --- |
רמי דוידוף: 
איתי תורג'מן: אבישי
אלון אבוטבול: שגיא אזולאי
צחי גראד: צביקה המאמן
יובל שרף: חוה
מיכל גבריאלוב: גטפריק
איציק קונפינו: דוד
דני שטג: חב"דניק
דרור גבע: אמיר הנרקומן
אורן יאדגר: שאול המפגר
משה אשכנזי: יאיר סוחר סמים
רמי קאשי: יניב צ'אבנה
קובי מרציאנו: אופיר
זבולון מושיאשווילי: שלומי פיצה פיאנו
פארס חנאניא: ג'ורג'
דרור זיו: איציק הספורטאי
ירון אלבאום: קבסה
גל ישראלי: ולדרמה
שגיא אזולאי: שואן
ינקי בכר: שוטר
עבדאללה עקל: ילד בלוד
יפעת כהן: כתבת טלוויזיה
אלי חבקוק: קדוש
אבי מדר: צ'וצ'ה
אורי דוידוף: אורי
ז'וז'ו ליזני: אוהד
נעמה שלום: רויטל
איה צאלים: לקוחה
אופירה רחמים: מטפלת
הלל משה: אברם
הלל פרקש: שופט
אבישי כהן: צ'ופצ'יק
עטרי רוזנבלום: שליח פיצה
הערות שוליים

1 2  מתן שירם, ‏דרוש קהל: אכזבה מהכנסות הסרטים הישראליים ב-2012, באתר גלובס, 8 בפברואר 2013
ההפך (סרט)

| --- | --- |
איתמר רוטשילד וקרן ברגר ב"ההפך"
איתמר רוטשילד וקרן ברגר ב"ההפך"
 מבוסס על:  ספר של יהושע גרינברג
 בימוי:  עמיחי גרינברג
 הופק בידי:  ענבל לוי
 תסריט:  עמיחי גרינברג
 עריכה:  איה סומך
 שחקנים ראשיים:  איתמר רוטשילד קרן ברגר 
 צילום:  בועז יהונתן יעקב
 מדינה:  ישראל ישראל
 הקרנת בכורה:  7 בינואר 2015
 משך הקרנה:  60 דקות
 שפת הסרט:  עברית
 דף הסרט ב־IMDb
ההפך הוא סרט טלוויזיה שעלה לראשונה בערוץ הראשון בשנת 2015 בבימויו של עמיחי גרינברג, איתמר רוטשילד, קרן ברגר ורני בלייר בתפקידים הראשיים.
התסריט נכתב על ידי עמיחי גרינברג והוא מבוסס על הספר "ההפך" של אחיו, יהושע גרינברג.
הסרט מדבר על סיפור אהבה טראגי בין בחור ישיבה רוחני לנערה חולת סרטן, המנהלים רומן בלתי אפשרי, הבוחן את גבולות האהבה, האמונה והמסירות האנושית. הקשר מתחיל כתמיכה רוחנית, ולא כרומן אסור. גבולות ההלכה וההתמודדות עימם, יוצרים עולם בעל סתירות, דרכו בוחן בחור הישיבה מחדש את עצמו ואת עולם ההלכה בו הוא חי.
העלילה מסופרת מנקודת מבט רטרואקטיבית של בחור הישיבה כעבור 30 שנה כשהוא כבר ראש ישיבה שעדיין מתייסר בנפשו בעקבות הפרשה הזאת.
תקציר העלילה

יוחאי (איתמר רוטשילד) הוא בחור ישיבת "עץ החיים" שמקדיש את רוב זמנו ללימוד תורה, להתבוננות בטבע ולמחשבות על יחסיו עם אלוהים. הוא גם משמש כ"רב" בסניף קרוב של בני עקיבא. יום אחד הוא מוזעק לסניף לטפל בנערה בשם איילת (קרן ברגר) שהתעלפה. הוא מפנה אותה לבית חולים למרות רצונה.
לאחר זמן הוא מגיע לביקור בבית הוריה ונפגש אתה ועם אביה (אוהד שחר). האבא מגלה ליוחאי כי איילת סובלת מסרטן בעצמות עם גרורות ומסרבת לקבל טיפול כימותרפי. הוא מבקש מיוחאי כי יתמוך בה רוחנית כדי שתסכים לטיפול.
יוחאי מהסס אך ראש הישיבה (אילן נוב) מאשר לו זאת מבחינת פיקוח נפש ויוחאי מסכים לבסוף. הוא לוקח את איילת לטיול התבוננות בים המלח ומתחיל בינים דו-שיח פילוסופי על מהות החיים והיחס לאלוהים. איילת מסכימה לקבל טיפול כימותרפי ויוחאי מלווה אותה לכל הטיפולים.
מצבה של איילת משתפר, הסרטן נסוג ואביה אומר לו שנגמר תפקידו. איילת שהתחילה להתאהב ביוחאי כועסת על החלטתו ונפרדת בזעם. יוחאי חוזר לישיבה אך מתקשה בלימודים הוא חושב כל הזמן על איילת ומציץ בחשאי בקטעי הריקוד שהיא רוקדת. לבסוף הוא מבקש סליחה ומחדש את הקשר ביניהם.
הם מוזמנים לביתה של איילת והאב מתנגד לקשר של איילת עם יוחאי שרוצה להיות אברך ולא יוכל לפרנס אותם. ראש הישיבה מתרה בו כי יצטרך לעזוב את הישיבה והפנימייה אך האהבה חזקה מכל. יוחאי עוזב את הישיבה והם שוכרים דירה קטנה ומתנים בה את אהבתם.
לבסוף מגיעה האמא (עלית קרייז) ומודיעה לאיילת כי הסרטן חזר. יוחאי מבקר אותה בבית החולים וממלא את בקשתה האחרונה - לטבול בים המלח.
כעבור 30 שנה יוחאי (רני בלייר) הוא ראש ישיבה. אחד התלמידים מתייעץ איתו בקשר לחברה שעזב לאחר שחלתה וכעת ברצונו להתחתן אתה. יוחאי נזכר שוב באיילת, הוא מגיע לביתה ואביה הזקן מוסר לו מכתב שהשאירה לו בעניין אהבתם. יוחאי הולך לבית הקברות ומתייפח על קברה.
צוות השחקנים

| שם השחקן/ית | שם הדמות | הערות |
| --- | --- | --- |
| איתמר רוטשילד | יוחאי הצעיר | בחור ישיבה |
| קרן ברגר | איילת לוי |  |
| רני בלייר | יוחאי המבוגר | ראש ישיבה |
| אוהד שחר |  | דן לוי, אבא של איילת |
| עלית קרייז |  | צביה לוי, אמא של איילת |
| נילי צרויה |  | אשתו של יוחאי |
| אילן נוב |  | ראש ישיבה |
ה'ש'

ה'ש' (5,300) ובקיצור ש' – היא שנה עברית  אשר החלה ביום א' בתשרי, אור ל-13 בספטמבר 1539 (לפי הלוח היוליאני, שהיה נהוג אז), והסתיימה ביום כ"ט באלול, 1 בספטמבר 1540.
המולד של תשרי חל ביום השבת, 8 שעות ו-584 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה ראשונה לשמיטה, ושנת 18 במחזור העיבור ה-279. תקופת ניסן שבשנה זו היא תחילת שנת 8 (סימנה חיהז) במחזור השמש ה-190.
שנה זו היא שנת 1,471 לחורבן הבית, ושנת 1,851 לשטרות.
נולדו

מהרש"ך - מגדולי חכמי ספרד בדור שלאחר רבי יוסף קארו
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דייגו טריסטן

דייגו טריסטן הררה (בספרדית: Diego Tristán Herrera; נולד ב-5 בינואר 1976) הוא כדורגלן עבר ספרדי ששיחק בעמדת החלוץ.
בשיאו היה טריסטן לאחד מהחלוצים הספרדים הבולטים בתקופתו. הוא צבר קרוב למאה שערים בליגה הספרדית הראשונה, ובלט בעיקר בתקופתו בדפורטיבו לה קורוניה, בה שיחק במשך שש עונות, ועמה זכה בגביע המלך הספרדי וכן בתואר מלך השערים של הליגה. לזכותו של טריסטן ארבעה שערים ב-15 הופעות במדי נבחרת ספרד, אותה ייצג בין היתר בטורניר מונדיאל 2002.
קריירת משחק > תחילת הקריירה

טריסטן החל את דרכו בקבוצת הנוער של ריאל בטיס. בעונת 1995/1996, כשהיה בן 19, החל לשחק בקבוצת המילואים בטיס ב' בליגה השלישית, ובלט עם 33 שערים בקרוב למאה הופעות ליגה, על פני שלוש עונות.
לקראת עונת 1998/1999 עבר טריסטן לקבוצת המילואים של מיורקה ששיחקה בליגת המשנה. הוא השתלב היטב בהרכב הקבוצה, רשם 39 הופעות ליגה והוביל את רשימת הכובשים של הקבוצה עם 15 כיבושים (בצוותא עם אלברט לוקה). עם זאת, מיורקה ב' נשרה בתום העונה לליגה השלישית, לאחר שסיימה במקום ה-19, נקודה בלבד מהקו האדום.
על אף הירידה לליגה השלישית, זכה טריסטן לקידום ועבר לסגל הקבוצה הראשונה של מיורקה, ששיחקה בליגה הבכירה. את הופעת הבכורה שלו בליגה ערך במחזור השלישי של העונה, בניצחונה הביתי של מיורקה 0–3 על נומנסיה ב-12 בספטמבר 1999. טריסטן אף כבש את שער הבכורה שלו במשחק, כאשר קבע את תוצאת המשחק בדקה ה-29. את העונה סיים טריסטן עם 18 שערי ליגה ב-35 הופעות, וסיים שישי בטבלת מלך השערים של הליגה. בנוסף, כבש חמישה שערים בעשר הופעות באירופה, כאשר קבוצתו העפילה עד לרבע גמר גביע אופ"א באותה העונה.
קריירת משחק > דפורטיבו לה קורוניה

לקראת עונת 2000/2001 עבר טריסטן לשורות האלופה הטרייה, דפורטיבו לה קורוניה של המאמן חאבייר אירורטה. בתחילה היה מועמד לעבור לריאל מדריד, אך מועמדותו נפלה עם שינויי הנשיאים במועדון, ובכך הושלמה עסקת העברתו ללה קורוניה. יחד עם רוי מקאיי, יצר טריסטן שיתוף פעולה התקפי פורה, וכבר במשחקיו הראשונים בקבוצה סייע לדפורטיבו לזכות בתואר הסופר קאפ הספרדי, לאחר ניצחון בגמר כפול על אספניול. במשחק הראשון בחוץ שותף כמחליף בלבד (0-0 בסיום), אך בגומלין פתח בהרכב ואף כבש את השער שקבע את תוצאת המשחק, 2-0 לדפורטיבו. את העונה סיים טריסטן ככובש המצטיין של קבוצתו, עם 19 שערי ליגה (רביעי בטבלת מלך הכובשים) שסייעו לקבוצה לסיים את העונה כסגנית האלופה, אך עם זאת התאכזב ממעמדו במועדון, מאחר שמקאיי הועדף על פניו בחוד. טריסטן שותף ב-29 משחקי ליגה בלבד, מתוכם רק 22 בהרכב הפותח.
עונה לאחר מכן קבע טריסטן שיא קריירה אישי של 21 שערי ליגה ב-34 הופעות, כאשר לה קורוניה של אירורטה שוב סיימה כסגנית האלופה. באותה העונה זכה טריסטן בתואר הפיצ'יצ'י, מלך השערים של הליגה הספרדית, וסייע לקבוצתו לסיים את העונה עם זכייה בגביע המלך הספרדי עם ניצחון 1–2 על ריאל מדריד. טריסטן כבש את שערה השני של קבוצתו בדקה ה-37 של ההתמודדות, והעלה את מאזנו לחמישה שערים בטורניר הגביע של אותה העונה. בליגת האלופות כבש טריסטן שישה שערים באותה העונה, ובסך הכול בשלושת המפעלים עמד מאזנו על 32 כיבושים.
בעונת 2002/2003, לאחר שסבל מפציעה אותה ספג במדי הנבחרת, איבד טריסטן את מקומו כחלוץ הבכיר של הקבוצה לרוי מקאיי, שאף זכה בנעל הזהב האירופית בזכות הופעותיו באותה העונה. טריסטן התקשה לחזור לכושר, ועל אף עזיבתו של מקאיי לבאיירן מינכן בתום העונה, לא הצליח לחזור לכושרו המלא. בעונה הבאה רשם 90 דקות בעשרה משחקים בלבד - הוא הוחלף בעשרים משחקים, ועלה ב-18 נוספים מהספסל. גם קצב כיבוש השערים של טריסטן פחת, והוא הסתפק בפחות מעשרה שערי ליגה בשלוש עונות ברציפות.
בתום עונת 2005/2006, ולאחר שש עונות במועדון, סיים טריסטן את דרכו בלה קורוניה, לאחר ששוחרר מהקבוצה על ידי המאמן חואקין קפארוס בצוותא עם ליונל סקאלוני ששוחרר אף הוא. בסך הכול ערך טריסטן 179 הופעות ליגה וכבש 77 שערים במדי הקבוצה, וממוקם שני בטבלת מך השערים של הקבוצה בכל הזמנים (אחרי מקאיי).